**Gavana** yoki **Havana** (ispancha: *La Habana*) – Kubaning poytaxti hamda La Habana provinsiyasining maʼmuriy, muhim iqtisodiy, siyosiy va madaniy markazi. Ushbu shahar Kuba orolining shimoli-gʻarbida, Meksika qoʻltigʻi sohilida joylashgan. Gavana shahar atrofi bilan Katta Gavanani tashkil qiladi. Aholisi esa 2.1 million kishi (2012) ni tashkil etadi.

Tarixi
------

Gavanaga 1515-yilda asos solingan. 1592-yildan shahar va Ispaniya gubernatorining qarorgohi. 16-asr oxiridan Gavana Ispaniyaning Antil orollaridagi eng katta porti boʻlib kelmoqda. 1762-yilda Gavanani va butun Kubani inglizlar bosib oldi. 1763-yilda yana ispanlar qoʻliga oʻtdi. 18—19-asrlarda Gavana Antil orollaridagi qullar bozorining yirik markazi boʻldi. 1902-yildan Kuba Respublikasi poytaxti deb eʼlon qilindi.

Transporti
----------

Gavana mamlakatning eng yirik transport yoʻllari tuguni. Gavana porti orqali Kubaning 3/5 importi va 1/4 eksporti oʻtadi. Shahar asosiy temir yoʻl magistrali va mamlakatni gʻarbdan sharqqa kesib oʻtadigan bosh avtostrada ustida joylashgan. Janubi-gʻarbiy chekkasida José Martí xalqaro aeroporti joylashgan. Gavana mamlakat sanoat mahsulotining qariyb yarmini beradi. Korxonalarning koʻpchiligi esa shahar chetida joylashgan. Toʻqimachilik va oziq-ovqat sanoati koʻproq rivojlangan. Tikuvchilik, metallsozlik, kema remonti, kimyo sanoati korxonalari ham mavjud. Poʻlat quyish, avtoremont, neftni qayta ishlash va b. zavodlar mavjud. Yirik binolari: Milliy kapitoliy, "Gavana Libre" va "Gavana Rivyera" mehmonxonalari. Shuningdek, Gavanadel-Este turar joy rayoni qurilgan.

Gavanada universitet (1728), Fanlar akademiyasi (1962), texnika, qishloq xoʻjaligi, iqdisod, pedagogika institutlari, kutubxonalar, teatrlar bor.

Ahamiyatli kishilar
-------------------

* José MartíJosé Martí
* Rita MontanerRita Montaner
* Alicia AlonsoAlicia Alonso
* José Lezama LimaJosé Lezama Lima
* Celia CruzCelia Cruz
* Dulce María LoynazDulce María Loynaz
* Camila CabelloCamila Cabello
* Maria Teresa, Grand Duchess of LuxembourgMaria Teresa, Grand Duchess of Luxembourg
* Andy GarcíaAndy García
* Gloria EstefanGloria Estefan
* Dave LombardoDave Lombardo

Manbalar
--------

1. 1 2  „2012 Official Census". 25-mart 2016-yilda asl nusxadan arxivlandi. Qaraldi: 11-fevral 2020-yil.

Wayback Machine saytida arxivlandi (2016-03-25).
2. ↑  „CIA World Fact Book".  CIA World factbook. 10-fevral 2016-yilda asl nusxadan arxivlandi. Qaraldi: 28-noyabr 2011-yil.

 Wayback Machine saytida arxivlandi (2016-02-10).
3. ↑  Inglizcha Latin America Population – Havana city population.

Adabiyotlar
-----------

* OʻzME. Birinchi jild. Toshkent, 2000-yil

Havolalar
---------

* Rasmiy turizm vebsayti Wayback Machine saytida arxivlandi (2017-01-08).

  



|  |  |  |  |
| --- | --- | --- | --- |
| 

| * k
* m
* t

Shimoliy Amerika poytaxtlari |
| --- |
|  |
| 
BMTga aʼzo mamlakatlar: Baster **·**  Belmopan **·**  Brijtaun **·**  Gavana **·**  Gvatemala shahri **·**  Kingstaun **·**  Kingston **·**  Kastri **·**  Managua **·**  Mexiko shahri **·**  Nassau **·**  Ottava **·**  Panama shahri **·**  Port-of-Speyn **·**  Port-u-Prins **·**  Rozo **·**  San Salvador **·**  San Xose **·**  Santo Domingo **·**  Sent Jons **·**  Sent Jorjs **·**  Tegusigalpa **·**  Vashington |

 |